Diari Oficial de la Generalitat Valenciana


Sumari del DOGV 9114, del 25-06-2021 (2021/6499)

RESOLUCIÓ de 19 d'abril de 2021, de la Direcció General d'Agricultura, Ramaderia i Pesca, per la qual s'autoritza a Servicios Atuneros del Mediterráneo, SL, la instal·lació d'un establiment de granja marina en terrenys de domini públic maritimoterrestre enfront del terme municipal de Pilar de la Horadada. Expedient ANIA/03.0024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9114

Data del DOGV
:   25-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/6499


Data del document
:   19-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 19 d'abril de 2021, de la Direcció General d'Agricultura, Ramaderia i Pesca, per la qual s'autoritza a Servicios Atuneros del Mediterráneo, SL, la instal·lació d'un establiment de granja marina en terrenys de domini públic maritimoterrestre enfront del terme municipal de Pilar de la Horadada. Expedient ANIA/03.0024. [2021/6499]  
Vist l'expedient instruït a instàncies de Ángel María López Sánchez, en nom i representació de Servicios Atuneros del Mediterráneo, SL, CIF M25971938, sobre sol·licitud d'autorització per a la instal·lació d'aqüicultura, granja marina per a la cria i engreixament de peixos (orada i llobarro) en gàbies flotants, en terrenys de domini públic maritimoterrestre enfront del terme municipal de Pilar de la Horadada (Alacant).  
  
Vista la Resolució de declaració d'impacte ambiental de la Direcció General de Medi Natural i d'Avaluació Ambiental, de 30 de desembre de 2020.  
Vista la Resolució ministerial, de 4 d'abril de 2021, del Ministeri per a la Transició Ecològica i el Repte Demogràfic, per la qual atorga a Servicios Atuneros del Mediterráneo, SL, la concessió per a ocupar una superfície de 450.000 m² (45 hectàrees) de domini públic maritimoterrestre amb destinació a la instal·lació d'una granja marina enfront de la costa, al terme municipal de Pilar de la Horadada (Alacant).  
Vist l'informe proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, de 15 d'abril de 2021.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa per a la instal·lació d'un establiment de granja marina de cria i engreixament d'orada i llobarro en gàbies flotants, en una superfície de 450.000 m² (45 hectàrees) de terrenys de domini públic maritimoterrestre enfront de les costes del terme municipal de Pilar de la Horadada (Alacant).  
La instal·lació se situa a unes 4,4 milles nàutiques, rumb 37°NE del port pesquer de San Pedro del Pinatar, i constitueix un polígon rectangular que ocupa una superfície de 45 ha (900 m x 500 m), definida pels vèrtexs que es mostren a continuació (coordenades UTM, dàtum ETRS89-30N):   
  
Punt X Y  
A 702586,544 2205076,681  
B 703069,546 0789635,272  
C 702836,737 1927073,939  
D 702353,978 3832331,348  
  
  
La profunditat mitjana on es troba la instal·lació és de 36 metres.   
  
  
Segon  
L'establiment comprendrà la instal·lació de 25 gàbies per al cultiu de peixos, de 30 metres de diàmetre cadascuna, distribuïdes en una flotilla de 5 files de gàbies per 5 columnes, fondejades de manera independent unes de les altres.  
  
Tercer  
El disseny de l'estructura, així com el sistema de fondeig, correspondrà al que especifica el projecte subscrit el 25 de gener de 2019 per l'enginyer Francisco González-Paredes. L'abalisament es realitzarà segons la memòria justificativa d'abalisament de 17.01.2019.  
Quart  
Les espècies de cria/engreixament i la capacitat màxima de producció anual seran les següents:  
  
Espècie Producció (tones / any)  
Orada (Sparus aurata), llobarro (Dicentrarchus labrax) 3.000  
  
  
Cinqué  
L'inici i l'acabament de les obres es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant. És necessària per a iniciar l'explotació la inspecció prèvia de les instal·lacions per part dels serveis tècnics de la Conselleria.  
  
Sisé  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i el titular es compromet a franquejar l'entrada als inspectors i tècnics corresponents.  
  
Seté  
Es compliran les condicions i prescripcions següents:  
- Les de la Resolució ministerial de 3 de març de 2021, del Ministeri per a la Transició Ecològica i el Repte Demogràfic, per la qual s'atorga a Servicios Atuneros del Mediterráneo, SL, la concessió per a ocupar una superfície de 450.000 m² (45 hectàrees) de domini públic maritimoterrestre amb destinació a la instal·lació d'una granja marina, enfront de la costa, al terme municipal de Pilar de la Horadada (Alacant).  
- Les de la Resolució de declaració d'impacte ambiental de la Direcció General de Medi Natural i d'Avaluació Ambiental, de 30 de desembre de 2020.  
- La primera venda de les produccions obtingudes es podrà realitzar en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de l'autorització corresponent com a establiment de primera venda.  
- Si la primera venda no es realitza en el lloc de cria, s'autoritzarà el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
  
- El titular de la instal·lació haurà d'emplenar una relació de cadascuna de les vendes efectuades de les produccions obtingudes, indicant per a cada espècie el lloc de cria, la data i lloc de venda, els quilograms i el preu mitjà per quilogram del mes corresponent.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, a la Subdirecció General de Pesca de la Conselleria d'Agricultura, Desenvolupament Rural, Emergència Climàtica i Transició Ecològica, en la primera quinzena del mes següent al qual es refereixen les dades.  
- El sistema de tecnologia de cria s'ajustarà en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, en el seu cas, se sotmetrà a la reglamentació aplicable.  
  
Huité  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica, així com l'extinció de les autoritzacions emeses per les resolucions esmentades suposarà la pèrdua de l'autorització.  
  
Nové  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Deu  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
Onzé  
Aquest establiment d'aqüicultura marina el titular de la qual és Servicios Atuneros del Mediterráneo, SL, CIF G09515147, amb domicili social en Loma de Arriba, 30 B, paratge de Los Veras, CP 30013, San Pedro del Pinatar (Múrcia), queda registrat amb el número 54 d'establiments de cultius marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.  
  
La present resolució no posa fi a la via administrativa, i contra aquesta aquesta podrà interposar-se recurs d'alçada davant el secretari autonòmic d'Agricultura i Desenvolupament Rural en el termini d'un mes, comptador des de l'endemà de la notificació de la present resolució, de conformitat amb el que es disposa en l'article 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'abril de 2021.- El director general d'Agricultura, Ramaderia i Pesca: Antonio Quintana Martínez.